Diari Oficial de la Generalitat Valenciana


Sumari del DOGV 6203, del 10-02-2010 (2010/536)

Notificació de la sentència 224/2009 del judici verbal 1215/2009.
-----------------------------------------------------------------

### Dades del document

Número de DOGV
:   6203

Data del DOGV
:   10-02-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/536


Data del document
:   29-12-2009

Organisme emissor
:   Jutjat de Primera Instància Número 22 de València

Tipus de document
:   Edicte

Notificació de la sentència 224/2009 del judici verbal 1215/2009. [2010/536]  
Judici verbal 1215/2009  
Part demandant: BBVA, SA.  
Procuradora: M.ª Consuelo Gomis Segarra.   
Part demandada: Mariana-Emperatriz Tipan Pilataxi i Luis-Rodrigo Jacomo Orozco.  
En el judici a què es fa referència s'ha dictat la sentència de 16 de desembre de 2009, que té la dispositiva que literalment és com segueix:   
«Sentència número 000224/2009  
Jutge que la dicta: Ricardo Razola García.  
Lloc: València.  
Data: 16 de desembre de 2009.  
Part demandant: BBVA, SA.  
Advocat: José Carlos Reyes Talavera  
Procuradora: Consuelo Gomis Segarra.   
Part demandada: Mariana Emperatriz Tipan Pilataxi i Luis Rodrigo Jacomo Orozco, en rebel·lia.  
S'exerceix una acció de condemna de pagament d'una quantitat per contracte de préstec; en virtut de la potestat jurisdiccional que em confereix la sobirania popular i, en nom del rei, dicte la sentència que es basa en els següents   
Antecedents de fet   
Primer. En data 8 de juliol de 2009, va entrar al deganat, i va ser repartida a aquest Jutjat una demanda de judici verbal interposada per l'entitat bancària actora contra els demandats, per raó que va firmar amb aquests un contracte de préstec de 5.000 euros, que havia de tornar en 36 quotes de 175,79 euros, inclosos el capital i interessos, al tipus del 16% y de demora del 20%. Els demandats van deixar de pagar les amortitzacions incomplint el que s'havia pactat; en conseqüència, l'actora, segons el que s'havia acordat, va considerar vençut el préstec esmentat i va reclamar el deute de 2.024,86 euros. Invoca fonaments de dret i acaba sol·licitant que es dicte una sentència condemnatòria per la quantitat esmentada, més els interessos pactats i les costes. Adjunta documents en suport de la seua pretensió.   
Segon. Una vegada esmenat el defecte de taxa judicial, mitjançant la interlocutòria de data 10 de setembre 2009, s'admet a tràmit la demanda, i es convoquen les parts a la vista del judici per al dia 9 de novembre següent, però no es va poder celebrar eixe dia per no haver-se localitzat els demandats, els quals hagueren de ser citats mitjançant un edicte per al dia 15 de desembre següent. A l'acte no van comparéixer els demandats; en conseqüència, van ser declarats en rebel·lia. La part actora es va ratificar en l'escrit de demanda; i una vegada proposada i admesa la prova documental, es va considerar conclús el judici, i es va declarar vist per a sentència.   
Tercer. Declare provats els fets que inclou la demanda, i que han sigut recollits en síntesi en l'antecedent primer d'aquesta resolució.   
Fonaments de dret   
Primer. Es tracta d'un contracte de préstec mercantil (art. 311 c de c), en el qual el prestamista (banc actor) va lliurar l'import del préstec i els demandats no han complit el contracte per no haver pagat les amortitzacions convingudes (art. 312 c de c), cosa que ha comportat que s'haja considerat vençuda l'operació amb la reclamació del deute.  
Segon. Pertoca pagar els interessos pactats (art. 314 a 316 c de c) i la condemna a costes (art. 394 LEC).   
Vistos els articles esmentats i tots altres que hi són aplicables de manera general i pertinent,   
Dispositiva   
Estime de forma íntegra la demanda presentada per la procuradora Consuelo Gomis Segarra, en nom de BBVA, SA, contra Mariana-Emperatriz Tipan Pilataxi i Luis-Rodrigo Jacazo Orozco, i condemne els demandats esmentats a pagar de forma solidària a l'actora la xifra de 2.024,86 euros (dos mil vint-i-quatre i huitanta-sis euros), més els interessos pactats corresponents i a pagar les costes.   
Manera d'impugnació: mitjançant un recurs d'apel·lació davant de l'Audiència Provincial de València (article 455 LECn). El recurs es prepararà mitjançant un escrit que cal presentar en aquest Jutjat, dins del termini de cinc dies hàbils, comptadors des de l'endemà de la notificació, limitat a esmentar la resolució objecte d'apel·lació i on es manifeste la voluntat d'interposar-hi un recurs, indicant els pronunciaments que s'impugnen (article 457.2 LECn) i amb la consignació del dipòsit corresponent.   
Informació sobre el dipòsit per a interposar un recurs:   
De conformitat amb la disposició addicional 15a de la Llei Orgànica del Poder Judicial, perquè el recurs d'apel·lació contra aquesta resolució siga admés a tràmit, s'haurà de constituir un dipòsit de 50 euros, el qual es tornarà només en el cas que el recurs siga estimat.   
El dipòsit ha de constituir-se ingressant la quantitat esmentada al banc Banesto, en el compte corresponent a aquest expedient (JJJJ 7891 HX EEEE AA) indicant, en el camp "concepte" el codi "02 Civil-Apel·lació", i la data de la resolució objecte de recurs amb el format DD/MM/AAAA.   
En el cas que es realitze l'ingrés mitjançant una transferència bancària, després d'emplenar el codi de compte corrent (CCC, 20 dígits), cal indicar, en el camp «Concepte», el número de compte, el codi i la data en la forma exposada en el paràgraf anterior.   
En cap cas serà admesa una consignació per un import diferent de l'indicat. En el cas que haja de realitzar-se més pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de classe idèntica o diferent.   
Estan exceptuats de l'obligació de constituir el dipòsit les persones que tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.   
Aquesta és la meua sentència, que pronuncie, mane i firme».  
La sentència anterior va ser donada, llegida i publicada pel jutge que la va dictar, mentre celebrava audiència pública en el mateix dia de la data. Jo, la secretària judicial, en done fe.   
València, 16 de desembre de 2009.  
Atés que es desconeix el domicili o la residència actuals de la part demandada, de conformitat amb el que disposen els articles 156.4 y 164 de la Llei 1/2000, d'Enjudiciament Civil, s'ha disposat la publicació d'aquest edicte al tauler d'anuncis del Jutjat per a portar a efecte la diligència de notificació de la sentència de 16 de desembre de 2009 a Mariana Emperatriz Tipan Pilataxi amb NIE Z9502164G i Luis Rodrigo Jacomo Orozco amb NIE E1855659I.   
València, 29 de desembre de 2009.- La secretària judicial: María Alfonso Seijas Rodríguez.